Riodinidae

Riodinidae ialah sebuah famili kupu-kupu. Ia dikenali dengan jolokan "metalmark" kerana tompok berkilau kecil yang lazim terdapat pada kepaknya. Terdapat kira-kira 1,000 spesies kupu-kupu Riodinidae di dunia. Biarpun kebanyakannya bertaburan neotropika, namun famili ini juga ada ahlinya dalam ekokawasan Neartik dan Dunia Lama.

Ciri-ciri pembezaan
Seperti Lycaenidae, kupu-kupu jantan dalam famili ini agak pendek tungkai depannya sementara yang betina pula tungkai depannya cukup panjang dan berfungsi penuh. Tungkai depan jantan yang tunggul itu mempunyai segmen pertama yang agak unik bentuknya (iaitu koksa) yang menganjur melewati sendinya dengan segmen kedua. Riodinidae memiliki venasi yang unik pada kepak belakang: rusuk kepak belakang menebal hingga kepada sudut humerus dan urat humerusnya pendek.Borror et al. (1989)

Kebanyakan spesies bertenggek pada bahagian bawah daun sambil membuka kepak rata-rata.

Taksonomi dan sistematik
Riodinidae kini dilayan sebagai famili yang berbeza dalam superfamili Papilionoidea, tetapi dahulunya, ia digolongkan sebagai subfamili Riodininae di bawah Lycaenidae. Sebelum itu, mereka dianggap sebagai sebahagian famili Erycinidae yang tidak lagi diterima, yang spesies-spesiesnya terbahagi kepada famili ini dan subfamili Libytheinae.

 Subfamili 
Famili Riodinidae terdiri daripada tiga subfamili, iaitu:
Euselasiinae – beberapa genus
NemeobiinaeHall, J.P.W. (2004b) – Adakalanya dianggap sebagai puak, Nemeobiini, tetapi belum ditentukan yang mana tergolongnya antara dua subfamili dalam hal ini.
Riodininae – puluhan genus

 Genus-genus yang tidak tentu kedudukannya 
Sesetengah genus, khususnya dari Dunia Lama, masih tidak tentu golongannya; sesetengahnya adalah monotip. Antara spesies Riodinidae incertae sedis termasuk:See Savela (2007) for references.

 Hamearis (Zemerini atau subfamili Hamearinae yang berbeza?)
 Dicallaneura
 Praetaxila
 Taxila
 Puak Nemeobiini
 Polycaena
 Saribia
 Takashia
 Puak Abisarini
 Abisara
 Laxita
 Paralaxita
 Stiboges
 Puak Zemerini
 Dodona
 Zemeros

Galeri

Rujukan

Pautan luar


Category:Kupu-kupu
*
Category:Famili serangga